Hofburg-palaco

Hofburg, vorto signifikanta "kastelo di la korto" esis olima palaco di la dinastio Habsburg, jacanta an la centro di Wien, Austria. Ol konstruktesis dum la 13ma yarcento, e pose augmentesis diversa foyi. Ol ank uzesis kom vintrala palaco, kontre ke Schönbrunn preferesis kom somerala rezideyo. Depos 1946 ol esas l'oficala rezideyo dil prezidanto di Austria.

Ibe habitis kelk ek la maxim povoza homi di la historio di Historio di Austria e di Europa, inkluzite membri de la dinastio Habsburg e rejii di Austro-Hungariana imperio. Diversa injeniori ed arkitekti laboris dum la sucedanta reformi ed augmenti, exemple Johann Lukas von Hildebrandt, Joseph Emanuel Fischer von Erlach, ed italiano Ludovico Ottavio Burnacini.

La nuna mapo dil palaco semblas kruco o la litero X, e sua diversa ali e chambri konstruktesis en diversa epoki. Lua maxim anciena porciono konocesas kom "Suisa alo", e konstruktesis dum la 13ma yarcento, sub impero di la lasta duko de dinastio Babenberg, o dal rejo Ottokar la 2ma di Bohemia. En ca alo konservesas la juveli di la krono di Austria.

 Extera ligilo 
 Hofburg, Wien - oficala reto-pagino

Kategorio:Palaci en Wien